ועדת הכספים, כנסת 16, פרוטוקול מספר , 2005-12-26 10:30

יעקב ליצמן: בוקר טוב, אני מתכבד לפתוח את הישיבה.

יעקב ליצמן: קיבלתי מכתב על המוניות, שלחתי את זה להלית.

מיכל הנר-דויטש: התקנות הללו כבר לא יהיו רלוונטיות החל ב-1.1.06, למשל שיעור המס על ריבית ריאלית עלה מ-15% ל-20%, אז התקנות משתנות בהתאם.

מיכל הנר-דויטש: אנו מבטלים את התקנות הללו, קובעים תקנות חדשות מכוח סעיף 164 לפקודה, אשר נשלחו לפרסום למשרד המשפטים.

מיכל הנר-דויטש: כרגע קיבלתי טלפון, שיש בעיה עם נוסח של אחד מהם, אנו נטפל בזה עוד היום, זה לא באישור הוועדה, ואנו לא רוצים שיהיו דברי חקיקה סותרים.

מיכל הנר-דויטש: התקנות הללו, שאנו מבטלים, יהיו בתוקף עד 31.12.2005, וב-1.1.06 ייכנסו לתוקף התקנות החדשות שנשלחו לפרסום למשרד המשפטים.

מיכל הנר-דויטש: התקנות נעשו בשיתוף עם לשכת- -

יעקב ליצמן: אני מבין שיש הסכמה על הדיון הזה.

שוש שחם: הכל בסדר, חוץ משני דברים.

יעקב ליצמן: בסדר, אז על צו מס הכנסה (קביעת ריבית כהכנסה)(ביטול), התשס"ו-‏2005, יש מחלוקת?

שוש שחם: בעוד ארבעה ימים יש מצב של ואקום.

יעקב ליצמן: היא אמרה לפרוטוקול שעד 1.1 יהיה נוסח.

מיכל הנר-דויטש: הנוסח נשלח לפרסום.

מיכל הנר-דויטש: יש תקלה מחשבית, שהועבר נוסח לא אחרון למשרד המשפטים.

שוש שחם: אנו לא רוצים שיהיה מצב של ואקום.

יעקב ליצמן: קיבלנו התחייבות של משרד האוצר, המשפטים שלא יהיה ואקום.

יעקב ליצמן: לא צריך לעורר בעיות אם אין בעיות.

יעקב ליצמן: מי בעד צו מס הכנסה (קביעת ריבית כהכנסה)(ביטול), התשס"ו-‏2005?

יעקב ליצמן: מי נגד?

יעקב ליצמן: אושר פה אחד.

שוש שחם: אני מבקשת להוריד את סעיף 161.

הלית מגידו: סעיף 161 שמכוחו הצווים שאנו עומדים לבטל תוקנו עתיד להתבטל ב-1.1.2006.

הלית מגידו: לכן היום, כשאנו מאשרים את הביטול, סעיף 161 קיים.

יעקב ליצמן: יש בעיה עם תקנות מס הכנסה (ניכוי מריבית)(ביטול), התשס"ו-2005?

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: מי בעד צו מס הכנסה (קביעת תמורה ממכירת נייר ערך זר כהכנסה וניכוי במקור מהתמורה)(ביטול), התשס"ו-2005?

יעקב ליצמן: מי נגד?

יעקב ליצמן: אושר.

מיכל הנר-דויטש: אנו רוצים להאריך את תוקף התקנות הללו בשנה נוספת שוב, מ-86' אלה תקנות העבודה בעד עבודה עם משמרות.

מיכל הנר-דויטש: לעניין עלות תקציבית, בועז סופר מסר לי שהעלות היא בערך 150 מיליון ש"ח בשנה, אנו מבקשים להאריך את זה לשנה נוספת, התעשייה מחכה לזה, הבטחנו להם שזה ייצא עד סוף השנה, ולכן ביקשנו מכבודו שיעלה את זה היום.

חזקיה ישראל: הנושא הזה חשוב ביותר, ואנו מצפים שזה ייצא לדרך, כי עובדי התעשייה הרלוונטיים מחכים לנושא הזה.

שוש שחם: אנו בעד, עקרונית.

שוש שחם: אם אתה שואל אותי, הסכומים נמוכים.

יעקב ליצמן: מי בעד תקנות מס הכנסה (שיעור המס על הכנסה בעד עבודה במשמרות)(תיקון), התשס"ו-2005?

יעקב ליצמן: מי נגד?

יעקב ליצמן: אושר פה אחד.

יעקב ליצמן: תודה רבה, הישיבה נעולה.